Grihjasūtros
Grihjasūtros (skr. गृह्यसूत्र = IAST: Gr̥hyasūtra-) – indiški tekstai, priskiriami vėlyvajam vediniam korpusui, aptariantys namuose atliekamas religines apeigas (gr̥hya-). Sukurtos panašiu laikotarpiu kaip dharmašastros ir šrautasūtros, t. y., tarp IV a. pr. m. e. ir IV a. m. e. Šiuose tekstuose sistemiškai nustatoma, kokius ritualus savo namuose turi atlikinėti arijai. Grihjasūtrose daugiausia dėmesio skiriama iniciacinėms apeigoms – gimtuvėms, vestuvėms, vardynoms, brandos įšventinimams.